ශ්‍රී ලංකාවේදී පෙරේදා සාර්ථකව නිමාවූ 15 වැනි ආසියානු කනිෂ්ඨ මලල ක්‍රීඩා ශූරතාවලියේ මීටර 3000 බාධක දිවීමේ ඉසව්වේ ලෝකඩ පදක්කම හිමිකර ගත් සබරගමුව පළාතේ චාමිකා ජයමිණී ට රුපියල් ලක්ෂ 2ක මුදලක් පිරිනැමීමට සබරගමුව මහ ඇමැති මහීපාල හේරත් මහතා තීරණය කර තිබේ.මේ ශූරතාවලියේ මීටර 400 ඉසව්වේ රන් පදක්කම දිනූ කෑගල්ලේ ශිවන්ති කුමාරි රත්නායක ට ද රුපියල් ලක්ෂ 5ක් මුදලින් තිළිණ කිරීමටද මහ ඇමැතිවරයා මීට කළින් තීරණය කර තිබිණි.ලෝකඩ පදක්කම්ලාභිනී ජයමිණී රත්නපුර ගොඩකුඹුර මියනවිට විද්‍යාලයෙන් මූලික අධ්‍යාපනය ලබා රත්නපුර සුමනා බාලිකා විදුහල ඔස්සේ තරග බිමට පිවිසුනු ක්‍රීඩිකාවකි.